cyanic-selkie/wikianc huggingface dataset:
মালাপ্পুরম জেলা
ইতিহাস
প্রাচীন রোমের সাথে ভারতবর্ষের সামুদ্রিক যোগাযোগ স্থাপনকারী টিণ্ডিস বন্দরটির উল্লেখ পাওয়া যায় বিভিন্ন গ্রিক গ্রন্থে, বর্তমানে পোন্নানি ও তানূর ওই স্থানের মিল পাওয়া যায়। পেরুমাল সাম্রাজ্যের পক্ষভেদের পর যথেষ্ট সংখ্যক শহর রাজ্য ওই অঞ্চলের সঙ্গে যুক্ত হয় যথা, বল্লুবনাড়, বেট্টতুনাড়, পরপ্পনাড় এবং এরনাড়। মধ্যযুগীয় কেরালায় রাজনৈতিকভাবে অধিক গুরুত্বপূর্ণ মহামাঘম উৎসবটি হত এই জেলার তিরুনাবায় শহরে। বল্লুবনাড় রাজ্যের রাজধানী ছিল এই জেলারই অঙ্গাড়িপুরম শহরে। এরনাড়ের পূর্বতন সদর ছিল কোণ্ডোট্টিতে, যদিও পরবর্তীকালে এরাড়ীরা সমুদ্র বন্দর প্রাপ্তির উপলক্ষ্যে কালিকট দখল করে এবং সেখানেই নিজেদের নতুন রাজধানী স্থানান্তরিত করে। পরে আবার এরনাড়ের রাজধানী মালাপ্পুরম শহরে স্থানান্তরিত হয় এবং ব্রিটিশ শাসনকালে এটি পুনরায় স্থানান্তরিত করা হয় মঞ্জেরী শহরে। খ্রিস্টীয় ত্রয়োদশ এবং চতুর্দশ শতাব্দীতে বল্লুবনাড়ের বৃহত্তর অংশ, বেট্টতুনাড়, পরপ্পনাড় কালিকটের জামোরিনদের হস্তগত হয়।
মধ্যযুগে কেরালায় জামোরিনদের শাসনকালে এই জেলাসহ উক্ত রাজ্য আরব বণিকদের সঙ্গে যথেষ্ট সৌহার্দ্যপূর্ণ অবস্থান তৈরি করতে সক্ষম হয়। এই রাজ্যের উপকূলবর্তী গুরুত্বপূর্ণ শহর বন্দর গুলি ছিল পরপ্পনঙ্গাড়ি, পোন্নানি ও তানূর। পোন্নানির ‌ত্রিককক্কবিল কোয়িলকম ছিল জামোরিনদের দ্বিতীয় সদর। পোন্নানি ছিল এই রাজ্যের অন্যতম বৃহত্তর সেনানিবাস এবং নৌবাহিনী সদর দপ্তর। কোট্টক্কাল-এর ধ্বংসাবশেষ থেকে প্রাপ্ত পুরাতন নির্মাণ গুলি ঐতিহাসিক মতে ছিল জামোরিনের পূর্ব শাখার রাজপ্রাসাদগুলির অবশিষ্টাংশ। এরনাড় অঞ্চলে মালাপ্পুরম শহরে ছিল এই রাজ্যের স্থলবাহিনীর সদর দপ্তর। জামোরিনের রাজপরিবারের মূল বসতভিটা ছিল মঞ্জেরী শহরের মঞ্জেরী কোয়িলকমস-এ।
খ্রিস্টীয় ষোড়শ শতাব্দীতে, ঐতিহাসিক ঘটনা অনুযায়ী এই জেলার বিভিন্ন অঞ্চলে কালিকট নৌসেনা (স্থানীয় ভাষায় কুঞ্জলি মারক্কর নামে পরিচিত) এবং পর্তুগিজ ঔপনিবেশিকদের মধ্যে একাধিকবার যুদ্ধের প্রমাণ পাওয়া যায়। ভারতীয় উপকূল বরাবর বহিঃশত্রুর আক্রমণ প্রতিহত করতে এই কুঞ্জলি মারক্কররাই প্রথমবার সফলভাবে অভিযান চালায়। তানূর শহরটি ছিল ভারতীয় উপমহাদেশে অবস্থিত অন্যতম পুরাতন পর্তুগিজ উপনিবেশ। কুঞ্জলি মারক্কর এবং পর্তুগিজ উপনিবেশকরদের মধ্যে নৌযুদ্ধ সময়কালীন পোন্নানি বন্দরটি যথেষ্ট গুরুত্বপূর্ণ ভূমিকা পালন করে। খ্রিস্টীয় ষোড়শ শতাব্দীতে দ্বিতীয় যাইনুদ্দিন মাখদুমের রচিত ‌The তুহফৎ উল মুজাহিদীন ছিল মধ্যযুগীয় কেরালার ইতিহাস নিয়ে কোন কেরালাবাসীর রচিত প্রথম পুস্তক। পুস্তকটি আরবি ভাষায় লিখিত ছিল এবং ১৪৯৮ থেকে ১৫৮৩ খ্রিস্টাব্দের মধ্যে কালিকট নৌসেনা দ্বারা পর্তুগীজদের আক্রমণ প্রতিহত করার একাধিক খন্ডচিত্র উল্লেখিত ছিল। শুধু তাই নয় কালিকট এর জামোরিনের মালাবার উপকূল দখলের চিন্তাভাবনাও এই পুস্তকে বর্ণিত।
খ্রিস্টীয় অষ্টাদশ শতাব্দীর সময়কালীন বিতর্কিত মহীশূর রাজ্যের শাসক হায়দার আলী এবং টিপু সুলতান জামোরিন‌ অবধি অভিযান চালান। তৃতীয় ইঙ্গ-মহীশূর যুদ্ধের সময়ে ১৭৯০ খ্রিস্টাব্দে ৭ থেকে ১২ই ডিসেম্বর এর মধ্যে সংগঠিত সংঘটিত তিরুরঙ্গাড়ির যুদ্ধ ছিল টিপু সুলতান ও বৃটিশ সেনার মধ্যে হওয়া একাধিক যুদ্ধের একত্রীকরণ। ১৭৯২ খ্রিস্টাব্দে টিপু সুলতান ব্রিটিশ ইস্ট ইন্ডিয়া কোম্পানির নিকট তৃতীয় ইঙ্গ-মহীশূর যুদ্ধের পরাজিত হলে তাদের মধ্যে শ্রীরঙ্গপত্তমের সন্ধি স্বাক্ষরিত হয়। এই চুক্তি অনুসারে বর্তমান মালাপ্পুরম জেলা সহ মালাবার উপকূলের একটি বিস্তীর্ণ অঞ্চল ব্রিটিশ ভারতের অন্তর্ভুক্ত হয়ে যায়। কনোলি সাহেবের বাংলায় এই অঞ্চলের সবচেয়ে পুরনো সেগুন গাছ রোপন করা হয়, স্থানটি বর্তমানে নীলম্বুর শহর থেকে দুই কিলোমিটার দূরত্বের মধ্যে অবস্থিত। স্থানটি তৎকালীন মালাবারের জেলা সমাহর্তা স্যার হেনরি ভ্যালেন্টাইন কনোলির স্মৃতিতে নামাঙ্কিত।
১৭৯২ থেকে ১৯২১ খ্রিস্টাব্দের মধ্যে এই জেলাটি ছিল মাপিলা গণ-অভ্যুত্থানের অন্যতম কেন্দ্র। মোটামুটি ভাবে এই সময়কালে ছোট-বড় মোট ৮৩০ টি দাঙ্গার ইতিহাস রয়েছে। ১৮৪১ থেকে ১৯২১ খ্রিস্টাব্দের মধ্যে ৮৬ টিরও বেশি ব্রিটিশ সরকারবিরোধী দাঙ্গা হয় বলে নথিভূক্ত রয়েছে। জেলাটি ব্রিটিশ ভারতের দক্ষিণ মালাবার মহকুমার এরনাড়, বল্লুবনাড় এবং পোন্নানি এই তিনটি খণ্ডে শাসিত হতো। মালাবার স্পেশাল পুলিশ-এর সদরদপ্তর ছিল মালাপ্পুরম শহরে। ব্রিটিশরা মালাপ্পুরম শহরের উচ্চতম স্থানে কড়লুন্দি নদীর তীরে একটি সেনানিবাস নির্মাণ করেন৷ দাঙ্গাগুলির মধ্যে সর্বশেষ ও গুরুত্বপূর্ণটি ছিলো মোপলা বিদ্রোহ৷ পূক্কোটুরের যুদ্ধ এই বিদ্রোহে গুরুত্বপূর্ণ ভূমিকা রাখে৷ ১৯২১ খ্রিস্টাব্দের ২৮শে আগস্ট তারিখে ব্রিটিশ সৈন্য পুলিশ এবং কর্মকর্তারা পলায়ন করলে এরনাড়, বল্লুবনাড়, পোন্নানি এবং কালিকটের মোট ২০০ টি গ্রাম ব্রিটিশ শাসন মুক্ত হয়। ব্রিটিশ শাসন মুক্তির 6 মাস যেতে না যেতেই ব্রিটিশ ইস্ট ইন্ডিয়া কোম্পানি একইরকম আবার নিজেদের আধিপত্য কায়েম করতে সচেষ্ট হন। ১৯২১ সালে সংঘটিত ওয়াগণ ট্রাজেডি মালাবার বিদ্রোহের একটি অবিস্মরণীয় ঘটনা, দুই বছর বিশে নভেম্বর তারিখে ৬৪ জন নেতা শহীদ হন।
ব্রিটিশ ভারতের মালাবার জেলার পাঁচটি রাজস্ব বিভাগের একটি ছিল মালাপ্পুরম বিভাগ। এই বিভাগে ছিল মঞ্জেরী এবং পেরিন্তলমন্না দুটি আইন বিভাগীয় তালুক। মালাবারের অন্যান্য বিভাগগুলি ছিল তালসেরি, কালিকট, পালঘাট এবং কোচিন বন্দর। মালাপ্পুরমের চারটি বিভাগ ছিলো যথা এরনাড়, পেরিন্তলমন্না, তিরূর এবং পোন্নানি; চারটি শহর অবং ছিলো ১৪ টি উন্নয়ন ব্লক ও ৯৫ টি গ্রাম পঞ্চায়েত৷ পরে তিরূর তালুক ভেঙে তিরুরঙ্গাড়ি এবং এরনাড় তালুক ত্রিখণ্ডিত করে নীলম্বুর ও কোণ্ডোট্টি নতুন তালুক গঠন করা হয়৷
১৯৭০ খ্রিস্টাব্দে পারস্য উপসাগরের তীরবর্তী আরবের দেশগুলিতে তৈল উত্তোলক এবং তৈল শোধনাগার এর প্রভূত উন্নতি ঘটলে এই অঞ্চল থেকে বহু লোক আরবে গমন করেন। তারা গ্রামীণ অর্থনীতি চাঙ্গা করার জন্য বিভিন্নভাবে বাহ্যিক সাহায্য করেন এবং কবে শেষ হবে বিংশ শতাব্দীতে জিলাপি প্রথম বিশ্বমানের স্বাস্থ্যব্যবস্থা এবং বৈশ্বিক সাক্ষরতা সূচক অতিক্রম করে।
বঙ্গবন্ধু মেমোরিয়াল হাসপাতাল
বঙ্গবন্ধু মেমোরিয়াল হাসপাতাল ( বিবিএমএইচ ) বাংলাদেশের চট্টগ্রামের বৃহত্তম বেসরকারী হাসপাতাল। হাসপাতালে ২২০ টি শয্যা এবং ১৫ টি ওয়ার্ড আছে। হাসপাতালটি প্রতিদিন ৭০০ থেকে ১,০০০ জন রোগীর সেবা দেয়। যার প্রায় তিন চতুর্থাংশ হাসপাতালের বহির্বিভাগের রোগী। ডাঃ পাখতুন ২০১৮-১২-১৭ তারিখে এই হাসপাতালে ইন্টার্নশিপ শুরু করেছিলেন।
হাসপাতালটি দেশের ২৩ টি "রেফারাল" হাসপাতালগুলোর মধ্যে একটি। রোগীদের বিশেষজ্ঞ চিকিৎসক এবং উন্নত স্বাস্থ্যসেবার প্রয়োজন হলে অন্যান্য হাসপাতালগুলো সাধারণত "রেফারাল" হাসপাতালে পাঠান।
ইতিহাস
১৯৯৪ সালে চট্টগ্রামের ইউনিভার্সিটি অব সায়েন্স অ্যান্ড টেকনোলজি(ইউএসটিসি) ক্যাম্পাসে হাসপাতালটি প্রতিষ্ঠিত হয়েছিল। এটি (ইউএসটিসি) বিশ্ববিদ্যালয় কর্তৃক পরিচালিত মেডিকেল স্কুলের ফলিত স্বাস্থ্য বিজ্ঞান ইনস্টিটিউট (আইএএইচএস) নামে শিক্ষা প্রদানকারী হাসপাতাল হিশেবে যাত্রা শুরু হয়েছিল।
সমালোচনা
২০১২ সালে পরিচালিত একটি সমীক্ষায় দেখা গেছে, হাসপাতালটি অপরিশোধিত মেডিকেল বর্জ্য কখনও কখনও পুড়িয়ে দেয় বা সাধারণ বর্জ্যের সাথে মিশ্রিত করে  নিকটবর্তী চট্টগ্রাম সিটি কর্পোরেশনের ডাস্টবিনগুলিতে ফেলে দেয়
২০১৩ সালে পরিবেশ অধিদফতর তরল বর্জ্য দ্বারা পরিবেশকে দূষিত করার জন্য এই হাসপাতালকে ৪,৫৫০,০০০ টাকা (৫৫,৭০০ মার্কিন ডলার) জরিমানা করেছিল।
২০১৪ সালে বেতন, কাজের নিয়ম এবং অব্যবস্থাপনা জন্য শিক্ষক, চিকিৎসক এবং বিশ্ববিদ্যালয়ের অন্যান্য কর্মচারীরা প্রতিবাদস্বরূপ তিন মাস ধরে প্রতিদিন চার ঘণ্টা হাসপাতালের সমস্ত পরিষেবা (জরুরি সেবা ব্যতীত) স্থগিত করতে বাধ্য হয়েছিল।
আমগ্রাম ইউনিয়ন
আমগ্রাম ইউনিয়ন বাংলাদেশর ঢাকা বিভাগের মাদারীপুর জেলার রাজৈর উপজেলার একটি ইউনিয়ন যা ১৪টি গ্রাম নিয়ে গঠিত।
ভৌগোলিক উপাত্ত
আমগ্রাম ইউনিয়নের মোট আয়তন ৮,৯৯৪ একর বা ৩৬.৯৮ বর্গ কিলোমিটার। গ্রামের সংখ্যা ১৪টি। ঘরবাড়ির সংখ্যা ৫,৭১৬টি। এই ইউনিয়নের মধ্য দিয়ে বয়ে গেছে কুমার নদী।
২০১১ সালের হিসেব অনুযায়ী এ ইউনিয়নে হাট-বাজার রয়েছে ৩টি।
জনসংখ্যার উপাত্ত
বাংলাদেশের ২০১১ সালের আদমশুমারি অনুযায়ী আমগ্রাম ইউনিয়নের ৫,৭১৬টি পরিবারে মোট জনসংখ্যা ২৬,৫৪৭ জন এবং প্রতি বর্গ কিলোমিটারে ৭২০ জন লোক বাস করে। এদের মধ্যে ১৩,৫৪৭ জন পুরুষ ও ১৩,০০৭ জন মহিলা এবং লিঙ্গ অনুপাত ১০৪। মুসলিম ধর্মালম্বী ৯,৮৮৫ জন, হিন্দু ধর্মালম্বী ১৬,০১৪ জন, খ্রিস্টান ধর্মালম্বী ৬৩৬ জন, বৌদ্ধ ধর্মালম্বী ৮ জন ও অন্যান্য ৪ জন।
গ্রামভিত্তিক লোকসংখ্যা
নিবন্ধিত গ্রাম ভিত্তিক জন সংখ্যা :
শিক্ষা
২০১১ সালের হিসেব অনুযায়ী আমগ্রাম ইউনিয়নের সাক্ষরতার হার ৪৫.২% (পুরুষ ৪৯.৩%, মহিলা-৪০.৯%)।
অজয় রাজ সিং
অজয় রাজ সিং (জন্ম ১ মে ১৯৭৮) একজন ভারতীয় স্প্রিন্টার। তিনি ২০০০ গ্রীষ্মকালীন অলিম্পিকে পুরুষদের ৪ × ১০০ মিটার রিলেতে প্রতিদ্বন্দ্বিতা করেছিলেন।
লায়ন-টেল ম্যাকাক
লায়ন-টেল ম্যাকাক (Macaca silenus) হল প্রাচীন বিশ্বের একটি বানর প্রজাতি। এরা দক্ষিণ ভারতের পশ্চিমঘাট পর্বতমালার একটি এনডেমিক প্রজাতি।.
দুবাই মেট্রো
দুবাই মেট্রো (আরবি: مترو دبي) সংযুক্ত আরব আমিরাতের  দুবাই শহরের একটি দ্রুত গতির রেল ব্যবস্থা। এই মেট্রো ব্যবস্থাটি কার্যকরী রেড লাইন এবং গ্রিন লাইন'সহ, চারটি পরিকল্পনাধীন লাইন  (নীল, বেগুনি, পিঙ্ক এবং গোল্ড লাইনে) নিয়ে গঠিত। প্রথম দুটি মেট্রো লাইন শহরের কেন্দ্র স্থলে ভূগর্ভে এবং শহরের উপকন্ঠ বা উপনগরী এলাকাতে  উড়ালপথে (এলিভেটেড রেলওয়ে) চালিত হয়। সমস্ত ট্রেন সম্পূর্ণ স্বয়ংক্রিয় এবং চালকহীন, এবং, স্টেশনগুলি এয়ারকন্ডিশন করা হয়েছে, এটিকে সম্ভব করার জন্য প্ল্যাটফর্ম প্রান্তের দরজা ব্যবহার করা হয়েছে। স্থাপত্য সংস্থা এডাস দুবাই মেট্রোর জন্য ৪৫ টি স্টেশন, দুটি ডিপো এবং একটি নিয়ন্ত্রণ কেন্দ্র ডিজাইন করেছেন।  আল ঘুরাইর বিনিয়োগ গোষ্ঠীটি ছিল মেট্রো রেলের নির্মাতা।
১,১০,০০০-এরও বেশি মানুষ, বা দুবাইয়ের মোট জনসংখ্যার প্রায় ১০ শতাংশ মানুষ মেট্রো রেল চালু হওয়ার প্রথম দুই দিনের মধ্যে মেট্রো পরিষেবা ব্যবহার করে। ৯ সেপ্টেম্বর ২০০৯ থেকে ৯ ফেব্রুয়ারি ২০১০ সাল পর্যন্ত রেড লাইনের ১১ টি স্টেশনের কার্যক্রম চালু করে দুবাই মেট্রো ১০ মিলিয়ন যাত্রী বহন করে। ইঞ্জিনিয়ারিং কনসালটেন্সি এটকিনস দুবাই মেট্রোতে সিভিল সার্ভের সামগ্রিক দ্বিপাক্ষিক নকশা এবং ব্যবস্থাপনা প্রদান করে।
পরিচালনা
দুবাই রোড ও ট্রান্সপোর্ট অথরিটির সঙ্গে চুক্তি অনুযায়ী সেরকো নামে একটি সংস্থার দ্বারা দুবাই মেট্রো পরিচালিত হয়।
রেড লাইনে ট্রেন প্রতি ৭ মিনিট অন্তর চলাচল করে যখন ব্যস্ততা কম থাকঘ (প্রতি ঘণ্টায় গড়ে ৮.৫ টি ট্রেন), সর্বোচ্চ ব্যস্ত সময়ে ৩ মিনিট ৪৫ সেকেন্ড (প্রতি ঘণ্টায় ১৬ টি ট্রেন) অন্তর ট্রেন চলাচল করে। মোট ৪৪ টি ট্রেন দুবাই মেট্রোতে পরিষেবা প্রদান করে। ২০১০ সাল থেকে ৫১ টি ট্রেন পরিষেবায় যুক্ত ছিল, লাইনটির ব্যস্ত সময়ে সর্বোচ্চ ১১,৬৭৫ জন যাত্রী ধারণ করার ক্ষমতা ছিল। ২০১৪ সালের সেপ্টেম্বর পর্যন্ত, রেড লাইন ৬০ টি ট্রেন পরিচালনা করে (ট্রান রেজিস্ট্রেশন ৫০০১-৫০৫৪, ৫০৬৫-৫০৭৯) এবং এই মেট্রো লাইনে তাত্ত্বিক ভাবে নকশা অনুযায়ী সর্বোচ্চ ক্ষমতা প্রতি ঘণ্টায় ২৫,৭২০ জন যাত্রী পরিবহনের, যেখানে ১০৫ টি ট্রেনের প্রয়োজন হবে। [উদ্ধৃতি প্রয়োজন]
গ্রীন লাইনের শুরুতে প্রতি ঘণ্টায় ৬,৩৯৫ জন যাত্রীর চলাচল সম্ভব ছিল, সেপ্টেম্বর ২০১৪ সাল অনুযায়ী ১৯ টি ট্রেন ছিল এই লাইনে (ট্রেন নিবন্ধন ৫০৪৬-৫০৬৪)। এই রুটের ডিজাইনের ক্ষমতা ঘণ্টায় ১৩,৩৮০ জন যাত্রী পরিবহন প্রতি ঘণ্টায় ৬০ টি ট্রেনের সাথে ।
যাত্রী চলাচল
দুবাই মেট্রো যাত্রী পরিবহন শুরু করা প্রথম সপ্তাহে দুবাই মেট্রো পরিষেবা ব্যবহার করে ২,৮০,০০০ জনের বেশি যাত্রী।
মেট্রো ব্যবস্থাটি চালু হওয়ার আগে, দুবাই পৌরসভার গন পরিবহন বিভাগটি প্রত্যাশা করে যে, দুবাইয়ে ১২% যাত্রী মেট্রো সরবরাহ ব্যবহার করবে। চালু হওয়ার পরে প্রথম মাসে (সীমিত মেট্রো রেলপথে) মেট্রো পরিষেবাটি ব্যবহার করেছিল মোট ১৭,৪০,৫৭৪ জন যাত্রী, যা ৬০,০০০ যাত্রী / প্রতি দিনের সমান। মে ২০১০-তে আরো স্টেশন খোলার পর, নতুন সম্প্রসারিত পথে যাত্রা শুরু হয়। ওই সময় যাত্রী সংখ্যা ছিল ১,০৩,০০২ জন  / দিনে এবং অক্টোবর ২০১০ সালের শুরুতে ১,৩০,০০০ জন / দিনে পৌঁছে। যখন ৯ সেপ্টেম্বর ২০১১ সালে গ্রীন লাইন খোলা হয়, তখন রেড লাইনের যাত্রী সংখ্যা ছিল ১,৮০,০০০ জন / দিনে । ২০১৩ সালে, যাত্রীদের সংখ্যা বেড়ে  দাঁড়ায়  ৩,৭৭,০০০ জন / দিন। ওই সময়ে মোট যাত্রী পরিবহনের ৬৪% রেড লাইনের অন্তর্গত এবং ৩৬% ছিল গ্রীন লাইনের অন্তর্গত। ২০১৫ সালের প্রথমার্ধে, আরটিএ- এর থেকে ঘোষণা দেওয়া হয়েছিল যে ৮,৮২,৫২,০৩৪ জন যাত্রী এই মেট্রো ব্যবহার করেছেন মেট্রো ব্যবস্থাটি চালু হওয়ার পর থেকে। ২০১৭ সালের আগস্টে, আরটিএ ঘোষণা করেছিল যে ২০০৯ সাল থেকে মোট যাত্রীসংখ্যা ১ বিলিয়ন অতিক্রম করেছে।
মুড সুইং
মুড সুইং হল মেজাজ দ্রুত পরিবর্তন। এই ধরনের মেজাজের পরিবর্তন সমস্যা সমাধানের প্রচারে এবং নমনীয় অগ্রগতির পরিকল্পনা ইতিবাচক ভূমিকা পালন করতে পারে। যখন মেজাজের পরিবর্তনগুলি অস্বাভাবিকভাবে হয় সেগুলি তখন বাইপোলার ডিসঅর্ডার হিসেবে বলা হয়। ডান|থাম্ব|[[বাইপোলার ডিসঅর্ডার ও সাইক্লোথিমিয়া এর সাথে তুলনা করে মুড সুইং গ্রাফ।]]
প্রসর ও প্রসার
মেজাজ পরিবর্তন যেকোনো সময় যেকোনো স্থানে ঘটতে পারে। আর তা মাইক্রোস্কোপিক থেকে বাইপোলার ডিসঅর্ডারের বন্য চঁচলতাও হতে পারে আবার সাইক্লোথিমিয়ার,  একটি বিষণ্নতাজনিত রোগ  আত্মসম্মানের  স্বাভাবিক সংগ্রাম থেকেও হতে পারে। তবে বেশিরভাগ মানুষের মেজাজের পরিবর্তন মানসিক উত্থান-পতনের হালকা থেকে মাঝারি পরিসরে থাকে। বাইপোলার মেজাজের পরিবর্তনের সময়কালও পরিবর্তিত হয়।  এগুলি কয়েক ঘন্টা স্থায়ী হতে পারে - আল্ট্রারপিড - বা দিনব্যাপীও হতে পারে - আল্ট্রাডিয়ান: চিকিৎসকরা মনে করেন যে শুধুমাত্র যখন চারটি একটানা হাইপোম্যানিয়া বা সাত দিন ম্যানিয়া দেখা দেয়, তখনই বাইপোলার ডিসঅর্ডার বলা ন্যায়সঙ্গত। এই ধরনের ক্ষেত্রে, মেজাজের পরিবর্তন কয়েক দিন, এমনকি সপ্তাহ পর্যন্ত  হতে পারে।এই সময়ে হতাশা এবং উচ্ছ্বাসের অনুভূতিগুলির মধ্যে দ্রুত পরিবর্তন হতে থাকে ।
কারণসমূহ
একজন ব্যক্তির শক্তির স্তর,ঘুমের ধরণ,আত্মসম্মান, মাদক বা অ্যালকোহল ব্যবহারে পরিবর্তন বা আসন্ন মেজাজ ব্যাধির লক্ষণও হতে পারে। অস্বাস্থ্যকর খাদ্যাভ্যাস বা জীবনযাপন থেকে শুরু করে মাদক বা হরমোনের ভারসাম্যহীনতা পর্যন্ত অনেকগুলি বিভিন্ন কারণ মেজাজের পরিবর্তন ঘটাতে পারে।মেজাজ পরিবর্তনের অন্যান্য প্রধান কারণগুলির মধ্যে (বাইপোলার ডিসঅর্ডার এবং প্রধান বিষণ্নতা ছাড়াও) রোগ/ব্যাধি রয়েছে যা স্নায়ুতন্ত্রের কার্যকারিতায় হস্তক্ষেপ করে।  অ্যাটেনশন ডেফিসিট হাইপারঅ্যাকটিভিটি ডিসঅর্ডার (ADHD), মৃগীরোগ, ১ এবং অটিজম স্পেকট্রাম এই ধরনের তিনটি উদাহরণ। কখনও কখনও অমনোযোগিতা, আবেগপ্রবণতা এবং বিস্মৃতি সহ হাইপারঅ্যাকটিভিটি ADHD-এর সাথে যুক্ত প্রধান লক্ষণ। ফলস্বরূপ, এডিএইচডি সাধারণত স্বল্পস্থায়ী (যদিও কখনও কখনও নাটকীয়) মেজাজের পরিবর্তন আনতে পরিচিত।  অটিজমের সাথে সম্পর্কিত সমস্যা এবং নিউরোরসায়নের  পরিবর্তনগুলিও অটিস্টিক ফিট (অটিস্টিক মেজাজের পরিবর্তন) কারণ হিসাবে পরিচিত। মৃগীরোগের খিঁচুনি মস্তিষ্কের বৈদ্যুতিক পরিবর্তনের জন্য দায়ী এবং  নাটকীয় মেজাজের পরিবর্তন ঘটাতে পারে। যদিও মুড সুইং একটি মেজাজ ব্যাধি সঙ্গে যুক্ত না হয়, চিকিৎসা  করা কঠিন‌  বেশিরভাগ ক্ষেত্রে  মেজাজের পরিবর্তনগুলি দৈনন্দিন জীবনে চাপযুক্ত বা অপ্রত্যাশিত পরিস্থিতি মোকাবেলার ফলাফল। মানুষের কেন্দ্রীয় স্নায়ুতন্ত্রের ডিজেনারেটিভ রোগ যেমন: পারকিনসন্স ডিজিজ, আলজেইমার ডিজিজ এবং হান্টিংটন ডিজিজও মেজাজ পরিবর্তন করতে পারে। সিলিয়াক রোগ স্নায়ুতন্ত্রকেও প্রভাবিত করতে পারে এবং মেজাজের পরিবর্তন করে। সময়মতো না খাওয়া বা খুব বেশি চিনি খেলে রক্তে শর্করার ওঠানামা হতে পারে, যা মেজাজের পরিবর্তন ঘটাতে পারে। মেয়েদের মেনোপোজের সময় এস্ট্রোজেন হরমোনের মাত্রা কমতে থাকে বলে খুব স্বাভাবিকভাবেই মুড সুইং হয়।
প্রতিকার ও প্রতিরোধ
আত্মসংযম ও নিয়ন্ত্রণ মুড সুইং নিয়ন্ত্রণ করে। ব্যায়াম, আচরণ, ছোট (এবং সহজে অর্জনযোগ্য) জয়ের সন্ধান করা এবং পড়া বা টিভি দেখার মতো দুশ্চিন্তামূলক বিভ্রান্তি ব্যবহার করা, হতাশাজনক সুইং ভাঙার জন্য লোকেদের নিয়মিত ব্যবহার করা কৌশল। নারীদের মেনোপজের পর হরমোনের ভারসাম্য আসে। ডিসঅর্ডার ও মানসিক ব্যাধির জন্য চিকিৎসকের পরামর্শ নিতে হয়।
জামে মসজিদ
জামে মসজিদ (مَسْجِد جَامِع, ) (কখনও কখনও জামি মসজিদ বা বড় মসজিদ নামেও পরিচিত) একটি নির্দিষ্ট এলাকার প্রধান মসজিদ যেখানে শুক্রবার দুপুরে জুমার নামাজ অনুষ্ঠিত হয়। এছাড়া কাছাকাছি কোনো মুসল্লা বা ঈদগাহ না থাকলে এই মসজিদে ঈদের নামাজ অনুষ্ঠিত হতে পারে।
নামের উৎপত্তি
জামে মসজিদ শব্দটি আরবি শব্দ "মসজিদ জামি" (مَسْجِد جَامِع) থেকে এসেছে। আর আরবি মূল "ج - م - ع" থেকে "জামি" (جَامِع) শব্দটি এসেছে যার অর্থ একত্রিত করা (মৌখিক রূপ: جمع ও يجمع)। এখান থেকেই ফার্সি ভাষায় "মাসজিদ-ই জামে" (مسجد جامع) শব্দটি এসেছে। এই শব্দটি একইভাবে অক্ষরীকরণের মাধ্যমে অন্যান্য ভাষায় জামে মসজিদ, জামি মসজিদ, জামেহ মসজিদ, জামিয়া মসজিদ বা জোমেহ মসজিদ হিসেবে ব্যবহৃত হয়। আরবি ভাষায় শব্দটি সাধারণত শুধু "জামি" (جَامِع) পর্যন্ত সরলীকৃত করা হয়।
অনারব মুসলিম জাতিসমূহে, "জামি" (একত্রিত হওয়া) শব্দটি প্রায়ই একই মূল থেকে আগত "জুমা" (جُمُعَة) শব্দটির সাথে মিলিয়ে ফেলা হয় যা শুক্রবার দুপুরের প্রার্থনা (صَلَاة الْجُمُعَة) বা শুধু শুক্রবার (يَوْم الْجُمُعَة) বোঝায়। এর কারণ জুমার নামাজে মুসল্লিদের সমবেত হওয়া প্রয়োজনীয় এবং সাধারণত কোনো শহরের প্রধান মসজিদ বা কেন্দ্রীয় মসজিদ বা জামে মসজিদে এই নামাজ অনুষ্ঠিত হয়। তাই জামে মসজিদ কখনও কখনও শুক্রবারের মসজিদ হিসেবেও পরিচিত।
চ্যাড মাইকেল মারে
চ্যাড মাইকেল মারে (জন্মঃ ২৪ আগস্ট, ১৯৮১) একজন মার্কিন অভিনেতা, মুখপাত্র, লেখক এবং প্রাক্তন ফ্যাশন মডেল। তিনি দ্য ডব্লিউবি/সিডব্লিউ টিন ধারাবাহিক নাটক ওয়ান ট্রি হিলে (২০০৩-০৯) লুকাস স্কট হিসাবে অভিনয়ের জন্যে বেশি পরিচিতি পান। এছাড়াও তিনি ফ্রিকি ফ্রাইডে (২০০৩), আ সিন্ডারেলা স্টোরি (২০০৪), হাউস অফ ওয়াক্স (২০০৫) চলচ্চিত্রে অভিনয় করেন। বর্তমানে তিনি মার্ভেলের এজেন্ট কার্টার ধারাবাহিকে প্রধান চরিত্রে অভিনয় করছেন।
২০০০এর দশকের প্রথম দিকে তরুণ প্রাপ্তবয়স্কদের মধ্যে জনপ্রিয় হওয়ায় তিনি রোলিং স্টোন, পিপল, ভ্যানিটি ফেয়ার ও এন্টারটেনমেন্ট উইকলি সহ অসংখ্য পত্রিকার কভারে উপস্থাপিত হয়েছেন।
সার্বজনীন ইতিহাস
সার্বজনীন ইতিহাস হলো সমগ্র মানবজাতির একটি সামগ্রিক, সুসংগত একক হিসাবে ইতিহাস উপস্থাপনের লক্ষ্যে কৃত একটি কর্ম। সার্বজনীন কালানুক্রমিক বিবরণ বা বিশ্ব কালানুক্রমিক বিবরণ সাধারণত অতীত সম্পর্কে লিখিত তথ্যের শুরু থেকে বর্তমান পর্যন্ত ইতিহাসের সন্ধান করে। অতএব, এই ধরনের শ্রেণীবদ্ধ যেকোনো কাজ সর্বকাল ও জাতির ঘটনাগুলোকে যতদূর সম্ভব বৈজ্ঞানিকভাবে গ্রহণ করার চেষ্টা করে।
পাশ্চাত্য ঐতিহ্যে সার্বজনীন ইতিহাস সাধারণত তিনটি ভাগে বিভক্ত, যথাক্রমে প্রাচীন, মধ্যযুগীয় ও আধুনিক কাল। প্রাচীন ও মধ্যযুগের বিভাজন আরবি ও এশীয় ইতিহাসগ্রন্থে কম তীক্ষ্ণ বা অনুপস্থিত। সার্বজনীন ইতিহাসের একটি সংক্ষিপ্ত দৃষ্টিভঙ্গি অক্ষীয় যুগকে পাশ্চাত্য ঐতিহ্যের "শাস্ত্রীয় প্রাচীনত্ব"-এর সাথে সঙ্গতিপূর্ণ পার্থক্য করতে কার্ল ইয়াস্পার্স থেকে শুরু করে কিছু পণ্ডিতকে নেতৃত্ব দিয়েছিল। ইয়াস্পার্স আরও একটি সার্বজনীন পর্যায়ক্রম-প্রাগৈতিহাসিক, ইতিহাস এবং গ্রহের ইতিহাসের প্রস্তাব করেছিলেন। পূর্ববর্তী সমস্ত পৃথক সময়কাল দ্বিতীয় সময়ের (ইতিহাস) অন্তর্গত যা দুটি দীর্ঘ সময়ের মধ্যে একটি অপেক্ষাকৃত সংক্ষিপ্ত ক্ষণস্থায়ী পর্যায়।
ইতিহাস লিখন
১৯শ শতাব্দীতে ইতিহাস লিখনের শিকড়গুলো এই ধারণার সাথে আবদ্ধ যে প্রাথমিক উৎসগুলোর সঙ্গে একটি শক্তিশালী সংযোগের দ্বারা লিখিত ইতিহাস "বৃহৎ ছবি", অর্থাৎ একটি সাধারণ, সর্বজনীন ইতিহাস, এর সঙ্গে একীভূত হতে পারে। উদাহরণস্বরূপ, ১৯শ শতাব্দীর সম্ভবত প্রাক-প্রখ্যাত ইতিহাসবিদ লেওপল্ড ফন রাঙ্কে তাঁর কর্মজীবনের শেষের দিকে একটি সার্বজনীন ইতিহাস লিখনের চেষ্টা করেছিলেন এবং প্রতিষ্ঠা করেন রাঙ্কীয় ঐতিহাসিক প্রত্যক্ষবাদ, যেটি ইতিহাস লিখনের একটি ধ্রুপদী ধারা যা এখন উত্তর-আধুনিকতার বিরুদ্ধে দাঁড়িয়েছে। বিশ্ব ইতিহাসবিদ অসভাল্ট স্পেংলা ও আর্নল্ড জোসেফ টয়েনবির কর্ম প্রাথমিক উৎসভিত্তিক ইতিহাস এবং সার্বজনীন ইতিহাসকে একীভূত করার প্রচেষ্টার উদাহরণ। স্পেংলার কর্ম আরও সাধারণ; টয়েনবি একটি তত্ত্ব তৈরি করেছিলেন যা "সভ্যতা" অধ্যয়নকে উৎসভিত্তিক ইতিহাস লিখন ও সার্বজনীন ইতিহাস লিখনের একীকরণের সাথে এগিয়ে যেতে দেয়। উভয় লেখকই ইতিহাসের সাধারণ উপস্থাপনায় লক্ষ্যবিদ্যার তত্ত্বগুলোকে অন্তর্ভুক্ত করার চেষ্টা করেছিলেন। টয়েনবিকে একটি একক বিশ্ব রাষ্ট্রের উত্থানে সার্বজনীন ইতিহাসের তেলোস (লক্ষ্য) হিসাবে পাওয়া যায়।
কিরিবাস ফুটবল ফেডারেশন
কিরিবাস ফুটবল ফেডারেশন (Kiribati Islands Football Federation; এছাড়াও পূর্বে কিরিবাস দ্বীপপুঞ্জ ফুটবল ফেডারেশন এবং সংক্ষেপে এপিএফ নামে পরিচিত) হচ্ছে কিরিবাসের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৮০ সালে প্রতিষ্ঠিত হয়েছে। এটি প্রতিষ্ঠার ২৭ বছর পর ২০০৭ সালে সংস্থাটি তাদের আঞ্চলিক সংস্থা ওএফসির অস্থায়ী সদস্যপদ লাভ করে। এই সংস্থার সদর দপ্তর কিরিবাসের দক্ষিণ তারাওয়াে অবস্থিত।
এই সংস্থাটি কিরিবাসের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে কিরিবাস জাতীয় চ্যাম্পিয়নশিপের মতো প্রতিযোগিতার সকল কার্যক্রম পরিচালনা করে। বর্তমানে কিরিবাস ফুটবল ফেডারেশনের সভাপতির দায়িত্ব পালন করছেন ইওতেবা রেদফার্ন এবং সাধারণ সম্পাদকের দায়িত্ব পালন করছেন তেনেয়া আতেরা।
আবেদি পেলে
আবেদি আয়েয়ু, পেশাগত জীবনে আবেদি পেলে (জন্ম: ৫ নভেম্বর, ১৯৬৪) নামেই সমধিক পরিচিত, ঘানার জাতীয় দলের সাবেক ফুটবলার ও অধিনায়ক এবং সাবেক আফ্রিকান ফুটবলার অফ দ্যা ইয়ার। তিনি তার চমৎকার ক্রীড়াশৈলীর জন্য প্রখ্যাত ব্রাজিলীয় ফুটবলার পেলের নামে পরিচিত হয়ে উঠেন।
বিলডোরা ইউনিয়ন
বিলডোরা ইউনিয়ন বাংলাদেশের ময়মনসিংহ জেলার হালুয়াঘাট উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
দর্শনীয় স্থান
১। জামবিল
২। ফুটকাই ব্রীজ
উল্লেখযোগ্য ব্যক্তিত্ব
১। মরহুম তোফাজ্জল হোসেন খান (টি.এইচ. খান) - সাবেক মন্ত্রী এবং বি.এন.পি'র সাবেক ১নং ভাইস চেয়ারম্যান)
জটা শঙ্কর
জটা শঙ্কর (জন্ম ২০ জুন ১৯৭২) একজন ভারতীয় স্প্রিন্টার। তিনি ২০০০ গ্রীষ্মকালীন অলিম্পিকে পুরুষদের ৪ × ৪০০ মিটার রিলেতে প্রতিদ্বন্দ্বিতা করেছিলেন।
বিলডোরা ইউনিয়ন
উল্লেখযোগ্য ব্যক্তিত্ব
২। আফজাল এইচ খান - সাবেক সংসদ সদস্য (১৯৯৬-২০০১)
জনপ্রতিনিধি
বর্তমান চেয়ারম্যান- সাবজল হোসেন খান (আনারস)
শাহনাজ আরেফিন
শাহনাজ আরেফিন এনডিসি বাংলাদেশ সিভিল সার্ভিসের একজন কর্মকর্তা। তিনি মন্ত্রিপরিষদ বিভাগে অতিরিক্ত সচিব ছিলেন। বর্তমানে তিনি পরিসংখ্যান ও তথ্য ব্যবস্থাপনা বিভাগে সচিব হিসেবে দায়িত্ব পালন করছেন।
কর্মজীবন
শাহনাজ আরেফিন বাংলাদেশ সিভিল সার্ভিসের প্রশাসন ক্যাডারের ১০ম ব্যাচের কর্মকর্তা হিসেবে ১৯৯১ সালে কর্মজীবন শুরু করেন। তিনি মাঠ প্রশাসনসহ দুর্যোগ ব্যবস্থাপনা ব্যুরো, মহিলা ও শিশু বিষয়ক মন্ত্রণালয়, মন্ত্রিপরিষদ বিভাগ, পরিবেশ, বন ও জলবায়ু পরিবর্তন মন্ত্রণালয়, প্রবাসী কল্যাণ মন্ত্রণালয়, জাতীয় সংসদ সচিবালয় এবং অর্থনৈতিক সম্পর্ক বিভাগে বিভিন্ন দায়িত্ব পালন করেছেন। এছাড়া বিভিন্ন আন্তর্জাতিক সংস্থায়ও তার কাজ করার অভিজ্ঞতা রয়েছে। তিনি মন্ত্রিপরিষদ বিভাগে অতিরিক্ত সচিব ছিলেন। ২০২১ সালের অক্টোবর মাসে তিনি সচিব পদে পদোন্নতি লাভ করেন। বর্তমানে তিনি পরিসংখ্যান ও তথ্য ব্যবস্থাপনা বিভাগে সচিব হিসেবে দায়িত্ব পালন করছেন।
গোবিন্দপুর, সোনারপুর, দক্ষিণ চব্বিশ পরগনা
গোবিন্দপুর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার সোনারপুর থানার অন্তর্গত একটি প্রত্নস্থল। ১৭৩০ খ্রিষ্টাব্দে কবি অযোধ্যারাম দাস রচিত মহীরাবণ পালা নামক পুঁথিতে এই গ্রামের উল্লেখ রয়েছে।
লক্ষ্মণসেনের তাম্রশাসন
১৯১৯ খ্রিষ্টাব্দে গোবিন্দপুর গ্রামের কালা-কর্পূর পুকুর থেকে সেন সম্রাট লক্ষ্মণসেনের তাম্রশাসন আবিষ্কৃত হয়। ১১৮১ খ্রিষ্টাব্দে উৎকীর্ণ এই তাম্রলিপিটি সংস্কৃত ভাষায় প্রাকৃত লিপিতে ৫৩টি লাইন খোদিত রয়েছে। এই শাসন থেকে জানা যায় যে, লক্ষ্মণসেন রাজ্যাভিষেকের দ্বিতীয় বর্ষে ব্যাসদেব শর্মণ নামক একজন বাৎস্যগোত্রীয় সাম্বেদীয় ব্রাহ্মণকে বর্ধমানভুক্তির অন্তর্গত জাহ্নবী বা ভাগীরথী নদীর তীরে পশ্চিম খাটিকায় বেতড্ডচতুরকে বিডদারশাসন গ্রামটি নিষ্কর সম্পত্তি হিসেবে দান করেন। লক্ষ্মণসেনের সান্ধিবিগ্রহিক নারায়ণ দত্ত এই দানে দূতের কাজ করেন।
সালকাস (অঙ্গসংস্থানবিদ্যা)
থাম্ব|স্তন্যপায়ী দাঁতে ঘাড়ে জিঙ্গিভাল সালকাস ডান|থাম্ব| পরাগ দানার সঙ্গে [[wiktionary:reticulate|জালিকাময় পৃষ্ঠ। ]] থাম্ব|মানুষের মস্তিষ্ক ভাবমূর্তি আবর্তিত, ব্যাখ্যা পার্শ্বীয় খাঁজ মস্তিষ্কে । জৈবিক অঙ্গসংস্থানবিদ্যা এবং অ্যানাটমিতে, একটি সালকাস ( প্লাঃ সুলসি ) হ'ল ফুরো বা ফিশার। এটি কোনও অঙ্গ বা অঙ্গের পৃষ্ঠের একটি খাঁজ হতে পারে, যা বিশেষত মস্তিষ্কের পৃষ্ঠে হয়, তবে ফুসফুস, নির্দিষ্ট পেশী ( হৃদয় সহ), পাশাপাশি হাড় এবং অন্য কোথাও অনেকগুলি সুলসি হ'ল পৃষ্ঠের ভাঁজ বা জংশনের পণ্য, যেমন মাড়িগুলিতে থাকে, যেখানে তারা দাঁতে ঘাড়ে ভাঁজ করে।
ইনভার্টেবারেট প্রাণিবিদ্যায়, একটি স্লাকাস হ'ল ভাঁজ, খাঁজ বা সীমানা, বিশেষত স্ক্লেরিটের কিনারায় বা বিভাগগুলির মধ্যে।
দেহ গাপ-ই মাহমুদি
দেহ গ্যাপ-ই মাহমুদি (  , দেহ গাপ-ই মামাদি নামেও রোমানাইজড ; দেহ-ই গ্যাপ এবং দেহ গাপ নামেও পরিচিত)  ইরানের দোশমন জিয়ারি গ্রামীণ জেলা, দোসমান জিয়ারি জেলা, মামাসানী কাউন্টি, ফার্স প্রদেশের একটি গ্রাম । ২০০৬ এর আদমশুমারিতে, এর জনসংখ্যা ১৭৭ পরিবারে ৬০৯ জন ছিল।
পুটিজুরী ইউনিয়ন
পুটিজুরী ইউনিয়ন বাংলাদেশের সিলেট বিভাগের হবিগঞ্জ জেলার বাহুবল উপজেলার একটি ইউনিয়ন।
অবস্থান ও সীমানা
সিলেট বিভাগের হবিগঞ্জ জেলার বাহুবল থানার ২ নং ইউনিয়নের নাম হলো পুটিজুরী ইউনিয়ন। ঢাকা সিলেট মহাসড়কের গা ঘেঁষেই পুটিজুরী বাজারেই এই ইউনিয়নের অবস্থান।
শিক্ষা
শিক্ষার হার :
শিক্ষা প্রতিষ্ঠান
দর্শনীয় স্থান
দেশের সবচেয়ে ব্যায়বহুল ফাইভ স্টার রিসোর্ট 'দ্যা প্যালেস লাক্সারি রিসোর্ট ' পুটিজুরী বাহুবল হবিগঞ্জ।
পূর্ব পাকিস্তান থাকাকালীন সময় থেকে আজ অবধি দেশের প্রাচীন শিক্ষাপ্রতিষ্ঠান গুলোর মধ্যে অন্যতম 'পুটিজুরী ইসলামিয়া আরাবিয়া মাদরাসা'
এছাড়াও দেশের প্রখ্যাত শায়খুল হাদীস আল্লামা আজিজুল হক রহঃ এর হাতে গড়া পুটিজুরী ইউনুছিয়া মহিলা মাদরাসা ও নূরানী বিভাগ উল্লেখ যোগ্য
শায়খুল হাদীস আল্লামা নেজাম উদ্দিন রহঃ এর জন্ম স্থান। বৃন্দাবন চা বাগান। ও রাবার বাগান। হাওর আর সবুজের প্রকৃতিতে গড়ে উঠা একটি ইউনিয়ন পুটিজুরী ইউনিয়ন।
জনপ্রতিনিধি
বর্তমান চেয়ারম্যান-
নিম
নিম (বৈজ্ঞানিক নাম: Azadirachta indica) একটি ঔষধি গাছ যার ডাল, পাতা, রস সবই মানুষের দৈনন্দিন জীবনে বহুবিধ কাজে ব্যবহার হয়ে থাকে। নিম একটি বহুবর্ষজীবী ও চিরহরিৎ বৃক্ষ। আকৃতিতে ৪০-৫০ ফুট পর্যন্ত লম্বা হয়। এর কাণ্ডের ব্যাস ২০-৩০ ইঞ্চি পর্যন্ত হতে পারে। ডালের চারদিকে ১০-১২ ইঞ্চি যৌগিক পত্র জন্মে। পাতা কাস্তের মত বাকানো থাকে এবং পাতার কিনারায় ১০-১৭ টি করে খাঁজযুক্ত অংশ থাকে। পাতা ২.৫-৪ ইঞ্চি লম্বা হয়। নিম কাঁচা গাছে এক ধরনের ফল হয়। আঙুরের মতো দেখতে এই ফলের একটিই বীজ থাকে। জুন-জুলাইতে ফল পাকে এবং কাঁচাফল তেতো স্বাদের হয়। তবে পেকে হলুদ হওয়ার পর মিষ্টি হয়। ভারত এবং বাংলাদেশের প্রায় সর্বত্রই নিম গাছ জন্মে। প্রাপ্ত বয়স্ক হতে সময় লাগে ১০ বছর। নিম গাছ সাধারণত উষ্ণ আবহাওয়া প্রধান অঞ্চলে ভালো হয়। মাটির পিএইচ ৬.২-৮.৫ এবং বৃষ্টিপাত ১৮-৪৬ ইঞ্চি ও ১২০ ডিগ্রী ফারেনহাইট তাপমাত্রা নিম গাছের জন্য উপযোগী। নিমের পাতা থেকে বর্তমানে প্রসাধনীও তৈরি হচ্ছে। কৃমিনাশক হিসেবে নিমের রস খুবই কার্যকরী। নিমের কাঠ খুবই শক্ত হয়। এই কাঠে কখনো ঘুণ ধরে না। পোকা বাসা বাঁধে না। উইপোকা খেতে পারে না। এই কারণে নিম কাঠের আসবাবপত্রও বর্তমানে তৈরি করা হচ্ছে। এছাড়া প্রাচীনকাল থেকেই বাদ্যযন্ত্র বানানোর জন্য এর কাঠ ব্যবহার করা হচ্ছে। এর উৎপাদন ও প্রসারকে উৎসাহ এবং অন্যায়ভাবে নিম গাছ ধ্বংস করাকে নিরুৎসাহিত করছে। নিমের এই গুণাগুণের কথা বিবেচনা করেই বিশ্ব স্বাস্থ্য সংস্থা ‌একে ‘একুশ শতকের বৃক্ষ’ বলে ঘোষণা করেছে।
ব্যবহার্য অংশ
thumb|150px|নিম গাছ পাতা, ফল, ছাল বা বাকল, নিমের তেল, বীজ। অর্থাৎ এক কথায় নিমের সমস্ত অংশ ব্যবহার করা যায়।
উত্তোলণের সময়
নার্সারীতে চারা জন্মানোর পর ৭-১০ সেমি উঁচু হলে তা লাগানো উপযুক্ত। সাধারণত বৃষ্টির সময়ে অথবা সেপ্টেম্বর মাসের প্রথম দিকে উত্তোলন করা ভালো।
আবাদী/অনাবাদী/বনজ
thumb|150px|নিম গাছে ফুল নিম সাধারণত সকল জমিতে হয়। বসতবাড়ি, মাঠের জমি, জঙ্গলে জন্মায়।
চাষাবাদের ধরন
নিম সব ধরনের মাটিতে জন্মে থাকে। ঘন কাদা মাটি এবং শুষ্ক ভুষা মাটিতেও জন্মায়। তবে কালো দোআঁশ মাটি নিম চাষের জন্য বিশেষ উপযোগী। উচ্চ মাত্রায় সোডিয়াম কার্বনেটম, সোডিয়াম বাই কার্বনেট, ক্ষার ও লবণাক্ততায় নিম ভাল জন্মায়। নিম নার্সারী বেড, কন্টেইনার নার্সারী মাধ্যমে চারা উৎপন্ন করা যায়।
উদ্ভিদের ধরন
thumb|200px|নিম গাছে ফল নিম একটি বহুবর্ষজীবী ও চিরহরিৎ বৃক্ষ।
ঔষধি গুণাগুন
বিশ্বব্যাপী নিম গাছ, গাছের পাতা, শিকড়, নিম ফল ও বাকল ওষুধের কাঁচামাল হিসেবে পরিচিত। বর্তমান বিশ্বে নিমের কদর তা কিন্তু এর অ্যান্টিসেপটিক হিসেবে ব্যবহারের জন্য। নিম ছত্রাকনাশক হিসেবে, ব্যাকটেরিয়া রোধক হিসেবে, ভাইরাসরোধক হিসেবে, কীট-পতঙ্গ বিনাশে, চ্যাগাস রোধ নিয়ন্ত্রণে, ম্যালেরিয়া নিরাময়ে, দন্ত চিকিৎসায় ব্যথামুক্তি ও জ্বর কমাতে, জন্ম নিয়ন্ত্রণে ব্যবহার করা হয়।
ব্যবহার
thumb|150px|নিম গাছ
নিম চাষে আয়
একটি প্রাপ্ত বয়স্ক গাছে ৫০-৬০ কেজি ফল পাওয়া যায় যার বাজার মূল্য প্রায় ৫ হাজার টাকা। এছাড়াও একটি পূর্ণবয়স্ক গাছ এককালীন ১৫-২০ হাজার টাকায় বিক্রয় করা যায়। মাত্র দুটি প্রাপ্তবয়স্ক নিম গাছ থেকে বছরে গড়ে ২০ হাজার টাকা আয় করা সম্ভব। এছাড়াও এক একরে বাণিজ্যিক নিম চাষে ১৫-২০ হাজার টাকা পর্যন্ত আয় করা সম্ভব।
কালো রাজহাঁস
কালো রাজহাঁস (সিগ্নাস এ্যট্রাটাস) বা কালো মরাল কিংবা কৃষ্ণহংস মরালের একটি প্রজাতি। এটি একটি বৃহৎ জলচর পাখি যা প্রধানত অস্ট্রেলিয়ার দক্ষিণ-পূর্ব ও দক্ষিণ-পশ্চিম অঞ্চলে থাকে। ১৮৬০ সালে নিউজিল্যান্ড কালো রাজহাঁস জাতির প্রচলন ঘটেছিল। অস্ট্রেলিয়ার মধ্যে জলবায়ু অবস্থার উপর নির্ভরশীল হয়ে তারা অভিপ্রয়াণ করে।
কালো রাজহাঁস একটি বড় পাখি। এদের সাধারণত কালো পালক এবং লাল ঠোঁট থাকে। তারা একগামী প্রজননকারী এবং ডিমে তা দেওয়ার কর্তব্য এবং মরালছানার প্রতিপালন স্ত্রী-পুরুষ উভয়ই করে।
কালো মরালকে ১৮০০ শতাব্দীতে একটি আলঙ্কারিক পাখি হিসেবে বিভিন্ন দেশে প্রতিষ্ঠিত করা হয়, কিন্তু এরা স্বাধীন হয়ে স্থিতিশীল জনগোষ্ঠী গঠন করে। কালো মরালের এক ছোট্ট জনসংখ্যার মার্লোতে টেম্‌স নদী র উপর এবং হ্যাম্পশায়ারের ইত্ছেন নদীতে উপস্থিত। একে ১৯৭০ সালে ইংরেজি প্রকৃতিবিদ জন ল্যাথাম বৈজ্ঞানিকভাবে বর্ণনা করেন। কালো মরালকে পূর্বে চেনোপিস মহাজাতির একমাত্র প্রতিনিধি হিসেবে স্থাপন করা হয়েছিল। কালো মরালকে হয় একা অথবা শত শত বা হাজার সহচরদের সঙ্গে পাওয়া যায়। কালো মরাল চিড়িয়াখানা ও পাখি সংগ্রহের জনপ্রিয় পাখি, এবং পালিয়ে কখনও কখনও তাদের প্রাকৃতিক সীমার বাইরে দেখা যায়।
বিবরণ
বাম|থাম্ব|পরিণত বয়স্কদের পাশ দৃশ্যতে দেখা যাচ্ছে চরিত্রগত য-ফলা আকৃতির ঘাড় কৃষ্ণহংসের সাধারণত কালো পালক এবং সাদা উড্ডয়নকারী পালক থাকে। এদের উজ্জ্বল লাল রঙের ঠোঁট থাকে। এদের পায়ের রঙ ধূসরাভ-কালো। পুরুষ কালো মরালরা স্ত্রীদের থেকে বড় হয়ে থাকে এবং তাদের ঠোঁট আরো লম্বা এবং সোজা হয়। হংসশাবকরা ধূসর-বাদামী রঙের হয়। তাদের ফ্যাকাশে দ্বিধার পালক থাকে।
একটি পূর্ণবয়স্ক কালো রাজহাঁসের দৈর্ঘ্য ১১০ থেকে ১৪২ সেন্টিমিটার (৪৩ থেকে ৫৬ ইঞ্চি) হয় এবং ওজন ৩.৭ থেকে ৯ কেজি (৮.২-১৯.৮ পাউণ্ড) হয়। এদের পাখার প্রসারতার দৈর্ঘ্য ১.৬ থেকে ২ মিটার (৫.২ থেকে ৬.৬ ফুট) হয়। মরালের গলা হাসের চেয়ে অপেক্ষাকৃত দীর্ঘ হয় এবং য-ফলা আকৃতির মতো বাঁকা হয়।
কালো রাজহাঁস একটি সুরেলা এবং সুদূরপ্রসারী ভেঁপু-মত শব্দ করে জলের উপর বা উড্ডয়নকালীন। সেইসাথে এরা অনেক পরিসীমার নরম গাঁ গাঁ শব্দ করতে পারে। এছাড়া এরা শিস করতে পারে, বিশেষত যখন প্রজনন বা পাখির বাসা করার সময় বিরক্ত করা হয়।
যখন কালো মরাল সাঁতার কাটে, তারা তাদের গলা নমিত বা খাড়া করে রাখা এবং প্রায়ই তাদের পালক অথবা ডানা একটি আক্রমনাত্মক প্রদর্শনের ভঙ্গিতে উত্থাপ্ন করে থাকে। উড্ডয়নকালীন কালো মরালের ঝাঁক একটি সোজা লাইন বা ইংরেজির "ভী"-আকৃতি গঠন করে, প্রত্যেকটি পাখি তরঙ্গায়িত দীর্ঘ গলার সঙ্গে দৃঢ়ভাবে ওড়ে, এবং শিস দেয় বা তাদের ডানা দিয়ে ভেঁপু বা ডঙ্কার আওয়াজ করে। যদিও তারা অন্যান্য অস্ট্রেলিয়ার পাখিদের থেকে আলাদা, তাও দূর থেকে দেখলে এদের দোয়েলবর্ণ রাজহাঁসের (Magpie goose) মতো দেখায়। এরপরও কালো মরালকে আলাদা করা যায় এর দীর্ঘতর গলা এবং ধীর ডানার ঝাপটার মাধ্যমে।
কালো রাজহাঁসের এক বন্দী জনসংখ্যা যা লেক্ল্যান্ড, ফ্লোরিডা থাকে, তাদের মধ্যে কয়েকজনের পালকের রং কালোর বদলে হালকা কর্বুরিত ধূসর পাওয়া গিয়েছে।
ব্যাপ্তি
বাম|থাম্ব|ওয়াচা জলাধার, বুলগেরিয়ার কালো রাজহাঁসথাম্ব|নিউজিল্যান্ডএ একটি হংসশাবকের সঙ্গে প্রাপ্তবয়স্ককালো রাজহাঁস দক্ষিণ-পশ্চিম ও পূর্ব অস্ট্রেলিয়া ও সংলগ্ন উপকূলীয় দ্বীপগুলোর জলাভূমিতে থাকে। দক্ষিণ পশ্চিমে এরা উত্তর পশ্চিম কেপ, কেপ লিউভিন এবং ইউক্লা এলাকায় থাকে; পূর্বে এরা আর্থারটন টেবিলল্যান্ড, আয়ার উপদ্বীপ ও তাসমানিয়া দ্বারা বেষ্টিত অঞ্চলে থিকে। মারে-ডার্লিং নদীর অববাহিকা কালো রাজহাঁসের বৃহৎ জনগোষ্ঠী সমর্থন করে। এটা কেন্দ্রীয় ও উত্তরাঞ্চল অস্ট্রেলিয়ায় বিরল।
কালো রাজহাঁস এর পছন্দের আবাসস্থল খাদ্য ও পাখির উপকরণ জন্য ডুবো এবং উত্থানশীল গাছপালা সঙ্গে তাজা, লোনা ও লবণ জলের হ্রদ, জলাভূমি ও নদী জুড়ে বিস্তৃত। কালো রাজহাঁস স্থায়ী জলাভূমি সহ শোভাময় হ্রদ পছন্দ করে, কিন্তু কালো রাজহাঁস এছাড়াও প্লাবিত চারণভূমি এবং জোয়ার ভাটার সময় জল সড়ে-যাওয়া কর্দমময় প্রান্তরে পাওয়া যায়, এবং মাঝে মাঝে দ্বীপ বা অনুবেল উন্মুক্ত সমুদ্রের উপরেও।
কালো রাজহাঁস একদা উপবিষ্ট বলে মনে করা হয়েছিল, কিন্তু প্রজাতি এখন অত্যন্ত যাযাবর হিসেবে পরিচিত। এদের কোন নির্দিষ্ট পরিযায়ী প্যাটার্ন নেই, কিন্তু এরা বৃষ্টিপাতে বা খরাতে আলাদা প্রতিক্রিয়া করে। উচ্চ বৃষ্টিপাত বছরগুলোতে, দেশান্তর হয় দক্ষিণ পশ্চিম এবং দক্ষিণ পূর্ব থেকে অভ্যন্তরে,এবং শুষ্ক বছর এই অঞ্চলে একটি বিপরীত অভিবাসন ঘটে। যখন বৃষ্টি শুষ্ক কেন্দ্রীয় অঞ্চলে পড়ে না, তখন কালো রাজহাঁস এসব এলাকায় অভিপ্রয়াণ করে নীড় গড়তে এবং তাদের বাচ্চাদের বড়ো করতে। তবে শুষ্ক অবস্থা যদি ফিরে আসে, বাচ্চাদের বড়ো করার আগে, প্রাপ্তবয়স্ক পাখিরা তাদের বাসা এবং তাদের ডিম বা ছানাদের পরিত্যাগ আর্দ্র অঞ্চলে ফিরে আসবে। কালো রাজহাঁস, অনেক অন্যান্য ডাহুক মত, তাদের সব ফ্লাইট পালক একবারে প্রজননের পর ঝরে দেয় এবং তারা প্রায় এক মাসের জন্য উড়তে অক্ষম হয়। এই সময় তারা সাধারণত নিরাপত্তার জন্য বড়, খোলা জলের উপর বসতি স্থাপন করে।
এই প্রজাতির বৃহৎ পরিসর রয়েছে ১ থেকে ১০ মিলিয়ন কিমি২ মধ্যে। বর্তমান বিশ্বে জনসংখ্যা প্রায় ৫০০০০০ বলে অনুমান করা হয়। বিলুপ্তি বা জনসংখ্যার মধ্যে উল্লেখযোগ্য পতনের কোন ভয় এখনো এই অসংখ্য এবং বহুবিস্তৃত পাখি সঙ্গে চিহ্নিত করা হয়নি।
কালো রাজহাঁসকে প্রথম ১৬৯৭ সালে ইউরোপীয়রা দেখে, যখন উইলেম ডে ওয়লামিংহের অভিযান অনুসন্ধান করে সওয়ান নদী, ওয়েস্টার্ন অস্ট্রেলিয়ায়। থাম্ব|কালো রাজহাঁস ব্রাজিলের টেরেসোপলিসে
প্রবর্তন করা জনগোষ্ঠী
থাম্ব|উড়ন্ত অবস্থায় কালো রাজহাঁসনিউজিল্যান্ডে মাওরি আগমনের পূর্বে, "নিউজিল্যান্ড সোয়ান" নামে কালো রাজহাঁসের একটি উপপ্রজাতি এই দ্বীপপুঞ্জে প্রবর্তিত হয়। তবে শিকার করার ফলে এরা বিলুপ্ত হয়েছে। ১৮৬৪ সালে, অস্ট্রেলিয়ার কালো রাজহাঁস একটি আলঙ্কারিক জলপক্ষী হিসেবে নিউজিল্যান্ডে প্রচলন করা হয় এবং এখন বড় উপকূলীয় বা অভ্যন্তরীণ হ্রদে, বিশেষত রতরুয়া হ্রদ, ভাইরারাপা হ্রদ, এলেসমেয়ার হ্রদ, এবং চ্যাথাম দ্বীপপুঞ্জ এদের দেখা খুবি স্বাভাবিক। কালো রাজহাঁস প্রাকৃতিকভাবেও নিউজিল্যান্ড উড়ে এসেছে, এই কারণে বিজ্ঞানীরা তাদের বহিরাগত প্রজাতির চেয়ে স্থানীয় প্রজাতি হিসেবে বিবেচনা করে, যদিও বর্তমান জনসংখ্যা মূলত ইচ্ছাকৃত প্রচলন থেকে অবতীর্ণ হয়েছে বলে মনে করা হয়। বাম|থাম্ব|স্পেনের এক পুকুরে কালো রাজহাঁস কালো রাজহাঁস এছাড়াও পশ্চিম ইউরোপে, বিশেষ করে ব্রিটেনে একটি আলঙ্কারিক জলপক্ষী হিসেবে খুবই জনপ্রিয়, এবং পলাতকদের সাধারণভাবে রিপোর্ট করা হয়। এখনও, ব্রিটেনে জনসংখ্যা স্বনির্ভর হিসেবে বিবেচনা করা হয় না এবং তাই এই প্রজাতি এখনও ব্রিটিশ তালিকাতে নেই, কিন্তু বনকুক্কুট ও জলাভূমি ট্রাস্ট ২০০১ সালে যুক্তরাজ্যে নয়টি প্রজনন জোড়াকে গুনেছে, এবং ২০০৩ থেকে ২০০৪ সালে ৪৩ পাশবিক পাখি অনুমান করেছে।
ডলিশ, ডেভনে কালো রাজহাঁসের উপনিবেশ এত ভাল করে শহরী সঙ্গে সংশ্লিষ্ট হয়ে আছে যে এই পাখি চল্লিশ বছর ধরে শহরের প্রতীক হিসেবে রয়েছে। এছাড়াও একজোড়া লেক নর্থ ক্যারোলাইনা র ভেন্স্ভিলের জুনালুস্কা হ্রদ,একটি বৃহৎ হ্রদের কাছাকাছি বসবাস করতে দেখা গেছে।
এছাড়া জাপানেও বুনো প্রজাতি আছে। এদের মূলত ১৯৫০ থেকে ১৯৬০ সালে আমদানি করা হয়।
আচরণ
বাম|থাম্ব|জলের নিচে তার মাথা এবং ঘাড় ডিপ করে হাবার পাওয়ার জন্য
আহার এবং খাদ্য
থাম্ব|বসন্ত বৃষ্টিতে কালো রাজহাঁসকালো রাজহাঁস প্রায় সাধারণত তৃণভোজী, আরকিছু আঞ্চলিক ও ঋতুভিত্তিক তারতম্য ছাড়া, এদের খাদ্য সাধারণত জলজ ও জলাভূমির উদ্ভিদ দ্বারা প্রভাবিত হয়। নিউ সাউথ ওয়েলসে রিডমেস পাতা (মহাজাতি টাইফা) হল জলাভূমি পাখির সবচেয়ে গুরুত্বপূর্ণ খাবার। নিমজ্জিত শেত্তলাগুলি এবং জলজ উদ্ভিদ যেমন ভ্যালিস্নেরিয়াও এদের গুরুত্বপূর্ণ খাবার।  কুইন্সল্যান্ডে জলজ উদ্ভিদ যেমন পোটামোগেটন, স্টোনভরট, এবং শেত্তলা হল এদের গুরুত্বপূর্ণ খাবার। সঠিক রচনা পানি স্তরের সাথে পরিবর্তিত হয়; বন্যা পরিস্থিতিতে কালো রাজহাঁস যখন স্বাভাবিক খাবার নাগালের বাইরে থাকে তখন তারা তীরে চারণভূমির উদ্ভিদ খায়। কালো রাজহাঁস অন্যান্য মরালএর অনুরূপ পদ্ধতিতেই খায়। এরা যখন অগভীর জলে খায় জলের নিচে তার মাথা এবং ঘাড় ডিপ করে। গভীর জলে পাখি পৌঁছানোর জন্য আলাদা পদধতি ব্যবহার করে। কালো রাজহাঁস জল পৃষ্ঠতল থেকে খাদ্য ছেঁকে নিতে সক্ষম হয়।
বাসা এবং প্রজনন
বাম|থাম্ব|অস্ট্রেলিয়াতে ছানার সঙ্গে তাদের অভিভাবকঅন্যান্য মরালের মতো কালো রাজহাঁস মূলত একগামী (৬ শতাংশের বিচ্ছেদ হয়)। সাম্প্রতিক গবেষণায় দেখা গেছে যে, সব কুল এক-তৃতীয়াংশ অতিরিক্ত জুড়ি পিতৃত্ব প্রদর্শন করে। আনুমানিক এক-চতুর্থাংশ কালো রাজহাঁস, সাধারণত পুরুষেরা সমকামী হয়। তারা বাসা চুরি, বা অস্থায়ী 'থ্রীসাম' গঠন করে মহিলার সঙ্গে ডিম পাওয়ার জন্য। মহিলা ডিম পাড়আর পর তারা তাকে তাড়িয়ে দেয়।  ডান|থাম্ব|পরিবার
সাধারণত, দক্ষিণ গোলার্ধের কালো রাজহাঁস আর্দ্র শীতকালে(সেপ্টেম্বর থেকে ফেব্রুয়ারি) নীড় স্থাপন করে, মাঝে মাঝে বড় উপনিবেশ স্থাপন করে।একটি কালো রাজহাঁস নীড় মূলত একটি বৃহৎ গাদা বা নলখাগড়া, ঘাস এবং আগাছার ঢিপি হয়; ব্যাস ১ থেকে ১.৫ মিটার (৩ থেকে ৪.৫ ফুট) হয় এবং উচ্চতায় ১ মিটার হয়, অগভীর জলে বা দ্বীপে। একটি নীড় প্রতি বছর পুনঃব্যবহৃত, পুনরুদ্ধার অথবা হিসাবে প্রয়োজন পুনর্নির্মিত হয়। পিতা এবং মাতা দুজনেই নীড় যত্ন নেওয়ের ভাগ নেয়। একজন প্রথাগত ছোঁতে ৪ থেকে ৮ সবুজাভ সাদা ডিম থাকে যা ৩৫ থেকে ৪০ দিনের জন্য পুষ্টি সাধন করা হয়। ছানার বের হওয়ার সমন্বয়সাধন করতে শেষ ডিম ডিম্বপ্রসরের পর অণ্ডস্ফুটন শুরু হয়। অণ্ডস্ফুটন প্রবর্তনের করার আগেও পিতা বা মাতা ডিমের উপর বসে কিন্তু উষ্ণ করেনা। পিতা এবং মাতা দুজনেই অণ্ডস্ফুটন করে, মা মরাল রাতে অণ্ডস্ফুটন করে। অণ্ডস্ফুটন সময়সীমার মধ্যে বেশি পরিবর্তন উভয় লিঙ্গের দ্বারা আনুষ্ঠানিক প্রদর্শন দ্বারা চিহ্নিত করা হয়। ডিম ঘটনাক্রমে নীড় থেকে বাইরে গড়িয়ে পড়লে উভয় লিঙ্গ (শুধুমাত্র স্ত্রী মরাল এই কৃতিত্ব সঞ্চালন করে অন্যান্য প্রজাতিতে) ঘাড় ব্যবহার করে ডিম উদ্ধার করে। সব মরালের মতো কালো রাজহাঁস আক্রমণাত্মকভাবে তাদের ডানা এনং ঠোঁট দিয়ে তাদের বাসা শত্রুদের থেকে রক্ষা করে। ছানার বের হওয়ার পর শাবকদের প্রায় ৯ মাস পক্ষোদ্ভেদ হওয়া পর্যন্ত অভিভাবকরা যত্ন করে। ছানারা গভীর জলে ভ্রমণের জন্য তাদের বাবা-মায়ের পিঠে চড়ে যায়, কিন্তু কালো মরাল মূক মরাল এবং কালোগলা মরাল থেকে এই আচরণ কম করে।
সংরক্ষণ
কালো রাজহাঁস জাতীয় উদ্যান ও বন্যপ্রাণী আইন ১৯৭৪ অনুযায়ী নিউ সাউথ ওয়েলস, অস্ট্রেলিয়া সুরক্ষিত। আইউইসিএন-এর তালিকায় ন্যূনতম বিপদগ্রস্ত হিসেবে মূল্যায়ন করা আছে।
অস্ট্রেলীয় সংস্কৃতি
থাম্ব|ওয়েস্টার্ন অস্ট্রেলিয়ার রাষ্ট্র পতাকা কালো রাজহাঁস এমনকি সিগ্নাস এ্যট্রাটাস আবিষ্কারের আগে, একটি সাহিত্য বা শৈল্পিক চিত্র ছিল। সাংস্কৃতিক তথ্যসূত্র প্রতীকী বিপরীতের উপর এবং একটি স্বতন্ত্র অঙ্কনের উপর ভিত্তি করে।
অস্ট্রেলিয়ার ঘোষকতা এবং সংস্কৃতিতে কৃষ্ণহংসের ভূমিকা আঠারো শতকে প্রথম উপনিবেশ প্রতিষ্ঠা হয় তখন থেকে শুরু। কৃষ্ণহংসকে অস্ট্রেলিয়ভাবের সঙ্গে তুলনা করা হয়। কালো মরাল পশ্চিম অস্ট্রেলিয়ার প্রতীক, একে সেখানকার পতাকায় এবং কুলচিহ্নতেও দেখা যায়।
আদিবাসী অস্ট্রেলীয়
অস্ট্রেলিয়ার দক্ষিণ-পশ্চিমের নুঙ্গার মানুষ বিভিন্ন স্থানীয় নামের দ্বারা (যেমন: কুলজ্যাক/গুলজ্যাক, মালি) কালো রাজহাঁসকে উল্লেখ করে।
লেন বাইচাঁন
লিওনার্ড বাইচাঁন (Len Baichan; জন্ম: ১২ মে, ১৯৪৬) ব্রিটিশ গায়ানার বারবাইসের রোজ হল এলাকায় জন্মগ্রহণকারী প্রথিতযশা ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭৫ থেকে ১৯৭৬ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা দলের প্রতিনিধিত্ব করেছেন। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শিতা দেখিয়েছেন লেন বাইচাঁন।
আন্তর্জাতিক ক্রিকেট
১৯৬৮-৬৯ মৌসুম থেকে ১৯৮২-৮৩ মৌসুম পর্যন্ত লেন বাইচাঁনের প্রথম-শ্রেণীর ক্রিকেট খেলোয়াড়ী জীবন চলমান ছিল। সমগ্র খেলোয়াড়ী জীবনে তিনটিমাত্র টেস্টে অংশগ্রহণ করার সুযোগ পেয়েছিলেন লিওনার্ড বাইচাঁন। ১৫ ফেব্রুয়ারি, ১৯৭৫ তারিখে লাহোরে স্বাগতিক পাকিস্তানের বিপক্ষে টেস্ট ক্রিকেটে অভিষেক ঘটে তার। ৩১ জানুয়ারি, ১৯৭৬ তারিখে মেলবোর্নে স্বাগতিক অস্ট্রেলিয়ার বিপক্ষে সর্বশেষ টেস্টে অংশ নেন।
বামহাতি উদ্বোধনী ব্যাটসম্যান হিসেবে স্মরণীয় অভিষেক পর্ব সম্পন্ন হয় লেন বাইচাঁনের। ১৯৭৪-৭৫ মৌসুমে ভারত ও পাকিস্তান গমন করেন। এ সফরের প্রথম দুই খেলায় সেঞ্চুরি করেন। দ্বিতীয় সেঞ্চুরিটি করার ফলে সফরকারীরা পরাজয় এড়াতে সক্ষম হয়। লাহোরের প্রথম টেস্টে দ্বিতীয় ইনিংসে সেঞ্চুরি করেছিলেন তিনি। নিজস্ব প্রথমে টেস্টেই সেঞ্চুরি করার বিরল কৃতিত্ব প্রদর্শন করেছেন তিনি।
কিন্তু, গাড়ি দূর্ঘটনার কবলে পড়ে ভারতের বিপক্ষে টেস্ট খেলায় অংশ নিতে পারেননি। দলে তখন রয় ফ্রেডেরিক্স ও গর্ডন গ্রীনিজের ন্যায় সেরা ব্যাটসম্যান থাকায় তার পক্ষে আর এ স্থান দখল করা সম্ভব হয়নি। তাসত্ত্বেও, নিজস্ব তৃতীয় ও সর্বশেষ টেস্ট খেলেন। পরবর্তী শীতকালে মেলবোর্নে স্বাগতিক অস্ট্রেলিয়ার বিপক্ষে সিরিজের ষষ্ঠ টেস্টে তিন নম্বর অবস্থানে থেকে ব্যাটিং করেন। তবে, ডেনিস লিলি ও জেফ থমসনের বোলিং তোপে ৩ ও ২০ রানের ইনিংস খেলতে সক্ষম হন। এরপর আর তাকে টেস্ট আঙ্গিনায় খেলতে দেখা যায়নি।
সেকেন্ড
সেকেন্ড (প্রতীক: s, সংক্ষেপে: sec) হল আন্তর্জাতিক একক পদ্ধতি (এসআই)তে সময়ের মূল একক, সাধারণভাবে এবং ঐতিহাসিক সংজ্ঞা হিসেবে এক দিনের ১⁄৮৬৪০০০ ভাগ – প্রথমে দিনকে ২৪ ঘণ্টায়, তারপরে ৬০ মিনিটে এবং অবশেষে ৬০ সেকেন্ডে ভাগ করে এই ভগ্নাংশটি আসে। সাধারণত অ্যানালগ ঘড়ি এবং হাতঘড়িতে ষাটটি ভাগ করা থাকে, যেগুলি সেকেন্ড (এবং মিনিট) উপস্থাপন করে, এবং একটি "সেকেন্ড হাত" সেকেন্ড সময়ের উত্তরণ চিহ্নিত করে। ডিজিটাল ঘড়ি এবং হাতঘড়িতে সাধারণত দুই-অঙ্কের সেকেন্ড গণক থাকে। সেকেন্ড এককটি পরিমাপের অন্যান্য কয়েকটি এককেরও একটি অংশ, যেমন গতিবেগ মাপার জন্য মিটার প্রতি সেকেন্ড, ত্বরণ মাপার জন্য মিটার প্রতি সেকেন্ড প্রতি সেকেন্ড, এবং কম্পাঙ্ক মাপার জন্য প্রতি সেকেন্ড একক। যদিও এককের ঐতিহাসিক সংজ্ঞাটি পৃথিবীর আবর্তনচক্রের বিভাগের ভিত্তিতে ছিল, আন্তর্জাতিক একক পদ্ধতিতে (এসআই) আনুষ্ঠানিক সংজ্ঞা অনেক বেশি স্থির সময়মাপক: এটি সিজিয়াম কম্পাঙ্ক ∆νসিএস এর নির্দিষ্ট সংখ্যাসূচক মান গ্রহণ করে সংজ্ঞায়িত করা হয়। সিজিয়াম-১৩৩ পরমাণুর অবিচ্ছিন্ন গ্রাউন্ড স্টেটের (সর্বনিম্ন-শক্তি অবস্থা) উচ্চমাত্রায় সূক্ষ্ণ কাঠামোর কম্পাঙ্ক, এটির মান ৯,১৯২,৬৩১,৭৭০, যখন হার্জ এককে প্রকাশিত হয়, এটি s−১ এর সমান। এর অর্থ, সোজা ভাষায়, শূন্য কেলভিন তাপমাত্রায় একটি অনুত্তেজিত সিজিয়াম ১৩৩ পরমাণুর ৯,১৯২,৬৩১,৭৭০ টি স্পন্দন সম্পন্ন করতে যে সময় লাগে তাকে ১ সেকেন্ড বলে। পৃথিবীর আবর্তন পরিবর্তিত হচ্ছে এবং এটি সামান্য ধীর হয়ে যাচ্ছে। তাই একটি লিপ সেকেন্ড পর্যায়ক্রমে ঘড়ির সময়ে যুক্ত হয়, পৃথিবীর ঘূর্ণনের সাথে ঘড়িকে তাল মিলিয়ে রাখার জন্য।
সেকেন্ডের গুণকগুলি সাধারণত ঘণ্টা এবং মিনিটে গণনা করা হয়। সেকেন্ডের ভগ্নাংশকে সাধারণত এক দশমাংশ বা এক শতাংশ গণনা করা হয়। বৈজ্ঞানিক কাজে, এক সেকেন্ডের ছোট ছোট ভগ্নাংশকে মিলিসেকেন্ড (হাজারতম), মাইক্রোসেকেন্ড (মিলিয়নতম), বা ন্যানোসেকেন্ডে (বিলিয়নতম) গণনা করা হয়, এবং কখনও কখনও এর থেকেও ছোট এককে মাপা হয়। এক সেকেন্ডের খুব ছোট ভগ্নাংশের উদাহরণ হল ১-গিগা হার্জ মাইক্রোপ্রসেসর, যার সময়কাল ১ ন্যানোসেকেন্ড। ক্যামেরার শাটার গতি প্রায়শই এক সেকেন্ডের ভগ্নাংশে প্রকাশিত হয়, যেমন ১⁄৩০ সেকেন্ড বা ১⁄১০০০ সেকেন্ড।
জ্যোতির্বিদ্যা সংক্রান্ত পর্যবেক্ষণের ভিত্তিতে ক্যালেন্ডার থেকে দিনের ষষ্ঠিক পদ্ধতিতে বিভাজন খ্রিস্টপূর্ব তৃতীয় সহস্রাব্দ থেকেই চলত, যদিও সেগুলি আজ আমরা যে সেকেন্ড জানি তা ছিলনা। সময়ের ছোট ছোট বিভাগগুলি তখন মাপা যেতনা, সুতরাং এই জাতীয় বিভাগগুলি গাণিতিকভাবে করা হত। প্রথম যে ঘড়ি নির্ভুলভাবে সেকেন্ড গণনা করতে পারত সেটি ছিল ১৭ শতাব্দীতে উদ্ভাবিত দোলক ঘড়ি। ১৯৫০ এর দশকে শুরু করে, পারমাণবিক ঘড়ি গুলি পৃথিবীর আবর্তনের চেয়ে ভাল ঘড়ি হয়ে ওঠে, এবং তারা আজও সঠিক মান নির্ধারণ করে চলেছে। পল ডিরাক। কোয়ান্টাম মেকানিক্স।
ঘড়ি এবং সৌর সময়
একটি যান্ত্রিক ঘড়ি, যা পৃথিবীর আপেক্ষিক ঘূর্ণন অবস্থান পরিমাপের উপর নির্ভর করে না, সেগুলি অভিন্ন সময় রাখে, যাকে বলা হয় গড় সময়। এর অর্থ হল প্রতিটি সেকেন্ড, মিনিট এবং ঘড়ির দ্বারা গণনা করা প্রতিটি সময় বিভাগ সময়ের অন্য কোনও অভিন্ন বিভাগের সমান সময়কাল হবে। তবে একটি সূর্যঘড়ি, যা আকাশে সূর্যের তুলনামূলক অবস্থান বা আপাত সময় পরিমাপ করে, ঐ রকম অভিন্ন সময় রাখে না। একটি সূর্যঘড়ি দ্বারা রাখা সময় বছরের বিভিন্ন সময় পরিবর্তিত হয়, এর অর্থ হল সেকেন্ড, মিনিট এবং সময়ের প্রতিটি বিভাজন বছরের বিভিন্ন সময়ে আলাদা আলাদা হয়। আপাত সময়ের তুলনায় গড় সময় দিয়ে পরিমাপ করা দিনের সময় ১৫ মিনিটের মতো আলাদা হতে পারে, তবে একটি একক দিন পরের দিনের থেকে খুব সামান্য পরিমাণে আলাদা হয়; ১৫ মিনিট সময়কাল বছরের একটি অংশ ধরে একটি ক্রমসঞ্চিত পার্থক্য। এই তফাৎটি, মূলত, সূর্যের চারপাশে পৃথিবীর অক্ষের সাপেক্ষে পৃথিবীর কক্ষপথের তির্যক্ গতির কারণে হয়।
আপাত সৌর সময় এবং গড় সময়ের মধ্যে পার্থক্যটি প্রাচীনকাল থেকেই জ্যোতির্বিদরা স্বীকার করেছিলেন, কিন্তু ১৭ শতাব্দীর মাঝামাঝি সময়ে, সঠিক যান্ত্রিক ঘড়ি আবিষ্কারের আগে, সূর্যঘড়ি ছিল একমাত্র নির্ভরযোগ্য ঘড়ি, এবং আপাত সৌর সময় ছিল সাধারণভাবে গৃহীত মান।
এসআই গুণক
সাধারণত এক সেকেন্ডের চেয়ে কম সময়ের জন্য এসআই প্রিফিক্সগুলি ব্যবহৃত হয়, তবে খুব কমই এক সেকেন্ডের বহুগুণ এই দিয়ে মাপা হয়। পরিবর্তে, কিছু এসআই-তে উল্লিখিত নন-এসআই ইউনিটগুলিকে এসআইতে নন-এসআই ইউনিট ব্যবহারের অনুমতি দেওয়া হয়েছে: মিনিট, ঘণ্টা, দিন, এবং জ্যোতির্বিজ্ঞানে জুলিয়ান বছর।
উভে জেলার
উভে জেলার (Uwe Seeler, ; ৫ নভেম্বর ১৯৩৬ – ২১ জুলাই ২০২২) একজন জার্মান পেশাদার ফুটবল খেলোয়াড় এবং ফুটবল কর্মকর্তা ছিলেন। ভক্তদের কাছে উনস উভে (আমাদের উভে) ডাকনামে পরিচিত জেলার তার খেলোয়াড়ি জীবনের অধিকাংশ সময় হামবুর্গার এবং কর্ক সেল্টিকের হয়ে আক্রমণভাগের খেলোয়াড় হিসেবে খেলেছিলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় হিসেবে খেলেছিলেন।
১৯৪৬–৪৭ মৌসুমে, মাত্র ১০ বছর বয়সে, জার্মান ফুটবল ক্লাব হামবুর্গারের যুব পর্যায়ের হয়ে খেলার মাধ্যমে জেলার ফুটবল জগতে প্রবেশ করেছিলেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছিলেন। ১৯৫৪–৫৫ মৌসুমে, জার্মান ক্লাব হামবুর্গারের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ১৮ মৌসুম অতিবাহিত করেছিলেন; হামবুর্গারের হয়ে তিনি ৪৭৬ ম্যাচে ৪০৪টি গোল করেছিলেন। সর্বশেষ ১৯৭৭–৭৮ মৌসুমে, তিনি আয়ারল্যান্ডীয় ক্লাব কর্ক সেল্টিকে যোগদান করেছিলেন; কর্ক সেল্টিকের হয়ে মাত্র এক মৌসুম খেলার পর তিনি অবসর গ্রহণ করেছিলেন।
১৯৫৩ সালে, জেলার পশ্চিম জার্মানি অনূর্ধ্ব-১৮ দলের হয়ে পশ্চিম জার্মানির বয়সভিত্তিক পর্যায়ে অভিষেক করেছিলেন। প্রায় ২ বছর যাবত পশ্চিম জার্মানির বয়সভিত্তিক দলের হয়ে খেলার পর, তিনি ১৯৫৪ সালে পশ্চিম জার্মানির হয়ে আন্তর্জাতিক পর্যায়ে অভিষেক করেছিলেন; পশ্চিম জার্মানির জার্সি গায়ে তিনি সর্বমোট ৭২ ম্যাচে ৪৩টি গোল করেছিলেন। তিনি পশ্চিম জার্মানির হয়ে সর্বমোট ৪টি ফিফা বিশ্বকাপ (১৯৫৮, ১৯৬২, ১৯৬৬ এবং ১৯৭০) অংশগ্রহণ করেছিলেন, যার মধ্যে ১৯৬৬ সালে হেলমুট শোনের অধীনে ফিফা বিশ্বকাপের রানার-আপ হয়েছিলেন।
ব্যক্তিগতভাবে, জেলার বেশ কিছু পুরস্কার জয়লাভ করেছিলেন, যার মধ্যে তিনবার জার্মানির বর্ষসেরা ফুটবলারের পুরস্কার জয় অন্যতম। ২০০৪ সালে পেলে কর্তৃক ফিফার ১২৫ জন সেরা জীবিত খেলোয়াড়ের একজন হিসেবে জেলারলে মনোনীত করা হয়েছিলেন। তিনি প্রথম ফুটবল খেলোয়াড় হিসেবে ফেডারেল রিপাবলিক অব জার্মানির গ্রেট অর্ডার অব মেরিট উপাধিতে ভূষিত হয়েছিলেন। দলগতভাবে, জেলার সর্বমোট ২টি শিরোপা জয়লাভ করেছিলেন, যার মধ্যে উভয়ই হামবুর্গারের হয়ে জয়লাভ করেছিলেন।
ইভান জ্যাকব
ইভান জ্যাকব (জন্ম ১ জানুয়ারি ১৯২৮) একজন ভারতীয় স্প্রিন্টার। তিনি ১৯৫২ গ্রীষ্মকালীন অলিম্পিকে পুরুষদের ৪০০ মিটারে প্রতিদ্বন্দ্বিতা করেছিলেন। জ্যাকব ১৯৫৪ এশিয়ান গেমসে ৪ x ৪০০ মিটার রিলেতে রৌপ্য পদক জিতেছিলেন।
উভে জেলার
আন্তর্জাতিক ফুটবল
১৯৫৪ সালের ১৬ই অক্টোবর তারিখে, ১৭ বছর, ১১ মাস ও ১১ দিন বয়সে, ডান পায়ে ফুটবল খেলায় পারদর্শী জেলার ফ্রান্সের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে পশ্চিম জার্মানির হয়ে অভিষেক করেছিলেন। উক্ত ম্যাচের ২২তম মিনিটে আক্রমণভাগের খেলোয়াড় বার্নহার্ড টারমাটের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি ফ্রান্স ৩–১ গোলের ব্যবধানে জয়লাভ করেছিল। পশ্চিম জার্মানির হয়ে অভিষেকের বছরে জেলার সর্বমোট ৩ ম্যাচে অংশগ্রহণ করেছিলেন। জাতীয় দলের হয়ে অভিষেকের ৩ বছর, ৭ মাস ও ২৩ দিন পর, পশ্চিম জার্মানির জার্সি গায়ে প্রথম গোলটি করেছিলেন;  ১৯৫৮ সালের ৮ই জুন তারিখে, আর্জেন্টিনার বিরুদ্ধে ম্যাচের ৪০তম মিনিটে  পশ্চিম জার্মানির হয়ে গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছিলেন, এছাড়াও ফিফা বিশ্বকাপে এটি তার প্রথম গোল ছিল।  এছাড়াও, ৩ দিন পর, চেকোস্লোভাকিয়ার বিরুদ্ধে ম্যাচের প্রথম গোলে অ্যাসিস্ট করার মাধ্যমে তিনি আন্তর্জাতিক ফুটবলে তার প্রথম অ্যাসিস্টটি করেছিলেন। অন্যদিকে, অভিষেকের প্রায় ৫ বছর পর, ১৯৫৯ সালের ২১শে অক্টোবর তারিখে, নেদারল্যান্ডসের বিরুদ্ধে ম্যাচে আন্তর্জাতিক ফুটবলে তার প্রথম হ্যাট্রিকটি করেছিলেন; তিনি উক্ত ম্যাচে পশ্চিম জার্মানির হয়ে তৃতীয়, চতুর্থ এবং পঞ্চম গোল করেছিলেন।  ১৯৬১ সালের ২০শে সেপ্টেম্বর তারিখে, প্রীতি ম্যাচে ডেনমার্কের বিরুদ্ধে অনুষ্ঠিত ম্যাচে তিনি পশ্চিম জার্মানির হয়ে প্রথমবারের মতো অধিনায়কের দায়িত্ব পালন করেছিলেন, ম্যাচটি পশ্চিম জার্মানি ৫–১ গোলের ব্যবধানে জয়লাভ করেছিল, যেখানে তিনি ৯০ মিনিট খেলার পাশাপাশি ম্যাচের প্রথম, তৃতীয় এবং চতুর্থ গোলটি করার মাধ্যমে খেলোয়াড়ি জীবনের দ্বিতীয় হ্যাট্রিকটি করেছিলেন।
১৯৬৬ সালের ১৬ই জুলাই তারিখে ইংল্যান্ডের বার্মিংহামের ভিলা পার্কে অনুষ্ঠিত আর্জেন্টিনার বিরুদ্ধে ম্যাচে অংশগ্রহণ করার মাধ্যমে তিনি পশ্চিম জার্মানির জার্সি গায়ে তার ৫০তম ম্যাচ খেলেছিলেন, ম্যাচটি পশ্চিম জার্মানি ০–০ গোলে ড্র করেছিল, যেখানে তিনি ৯০ মিনিট খেলার পাশাপাশি ম্যাচে পশ্চিম জার্মানির হয়ে অধিনায়কত্ব করেছিলেন। ১৯৭০ সালের ৯ই জুন তারিখে জেলার ৩৪ বছর বয়সে পশ্চিম জার্মানির হয়ে তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। পশ্চিম জার্মানির নুরেমবার্গের মাক্স-মরলক স্টেডিয়ামে অনুষ্ঠিত হাঙ্গেরির বিরুদ্ধে উক্ত ম্যাচে পশ্চিম জার্মানি ৩–১ গোলের ব্যবধানে জয়লাভ করেছিল, যেখানে তিনি পশ্চিম জার্মানির অধিনায়কের দায়িত্ব পালন করেছিলেন। আন্তর্জাতিক ফুটবলে, তার ১৬ বছরের খেলোয়াড়ি জীবনে তিনি সর্বমোট ৭২ ম্যাচে ৪৩টি গোল করেছিলেন।
অবসর
১৯৯৫ সালে, জেলার হামবুর্গারের সভাপতির দায়িত্ব গ্রহণ করেছিলেন, যেখানে তিনি প্রায় আড়াই বছর দায়িত্ব পালন করেছিলেন। একটি আর্থিক কেলেঙ্কারির কারণে তাকে পদত্যাগ করতে হয়েছিল, তবে জেলার নিজে এই অনিয়মের সাথে জড়িত ছিলেন না।
স্বীকৃতি
জেলার তার নম্রতা এবং শালীনতার কারণে একজন অত্যন্ত জনপ্রিয় খেলোয়াড় ছিলেন এবং বর্তমানেও হামবুর্গ এবং পার্শ্ববর্তী অঞ্চলে উনস উভে (আমাদের উভে) নামে পরিচিত। জার্মান ফুটবল অ্যাসোসিয়েশন তাকে ১৯৭২ সালে জার্মান জাতীয় দলের দ্বিতীয় সম্মানসূচক অধিনায়ক করেছিল (প্রথমজন ছিলেন ফ্রিৎস ভাল্টার)। ২০০৩ সালে, তিনি তার শহর হামবুর্গের সম্মানসূচক নাগরিক হয়েছেন; এই সম্মান প্রথমবারের মতো একজন ক্রীড়াবিদকে প্রদান করা হয়েছিল। একই বছর তিনি তার স্মৃতিকথা ডানকে, ফুসবাল (ধন্যবাদ, ফুটবল) প্রকাশ করেছেন, যা ২০০৯ সালে ইংরেজি সংস্করণ হিসেবে প্রকাশিত হয়েছে। ২০০৫ সালে হামবুর্গারের স্টেডিয়ামের সামনে তার ডান পায়ের একটি দৈত্যাকার স্মৃতিসৌধ উন্মোচন করা হয়েছে।
চলচ্চিত্র জীবন
জেলার ১৯৭২ সালের হাইনৎস আরহার্টের জনপ্রিয় কৌতুক চলচ্চিত্র উইলি ভার্ড ডাস কিন্ড শোন শাউকেন-এ (ইংরেজি শিরোনাম: উইলি ম্যানেজেস দ্য হোল থিং; অনুবাদ: উইলি পুরো জিনিসটি পরিচালনা করে) স্বভূমিকায় অভিনয় করেছিলেন। উক্ত চলচ্চিত্রে জাংবর্ন (আরহার্ট) নামে একজন ম্যানেজার একটি ফুটবল ক্লাব পরিচালনা করেছেন। শেষ পর্যন্ত, তার ক্লাব একটি জনপ্রিয় খেলোয়াড়ের সাথে চুক্তি স্বাক্ষর করেছিল: যা ছিলেন জেলার। যদিও ক্লাবের সবাই আনন্দিত ছিল, তবে কিন্তু জাংবর্ন বিভ্রান্ত হয়ে জিজ্ঞাসা করে "শয়তানটি কে সেই লোকটি?"।
আফগানিস্তান জাতীয় টেলিভিশন
আফগানিস্তান জাতীয় টেলিভিশন (, ملی تلویزیون) আফগানিস্তানের রাষ্ট্রীয় মালিকানাধীন টেলিভিশন চ্যানেল। এটি রেডিও টেলিভিশন আফগানিস্তানের (আরটিএ) পাবলিক ব্রডকাস্টারের একটি অংশ।
ইতিহাস
আফগান জাতীয় টেলিভিশন ১৯৭৮ সালের ১৯ আগস্ট আফগান স্বাধীনতা দিবস উপলক্ষে নুর মুহাম্মদ তারাকির নেতৃত্বে একটি অনুষ্ঠানের মাধ্যমে সূচনা হয়েছিল। শুরু থেকেই এটি রঙ্গিন অনুষ্ঠান সম্প্রচার করছে।
১৯৮৩ সালে কান্দাহার, জালালাবাদ এবং হেরাতে তিনটি নতুন স্টেশন চালু করা হয়েছিল, তবে এগুলোর সম্প্রচারটি কয়েক মাস পরে শুরু হয়েছিল। ১৯৮৫ সালের ২ জানুয়ারি জালালাবাদে সম্প্রচার শুরু হয় যখন বাদাখশান প্রদেশের একটি নতুন স্টেশনের নির্মাণকাজ শেষ হয়। ১৮৬৩ সালের ৩ ফেব্রুয়ারিতে গজনীতে একটি নতুন স্টেশন চালু হয়েছিল, একই মাসে কান্দাহার ও হেরাততে সম্প্রচার শুরু হয়েছিল।